Til xxx, ved xx skole

Gjennom Parisavtalen har Norge forpliktet seg til et mål om at gjennomsnittstemperaturen på jorda ikke skal stige med mer enn to grader celsius. For å få til dette må mengden karbondioksid i atmosfæren reduseres eller stabiliseres. Målet er at det i 2050 ikke skal slippes ut mer enn det som fanges opp eller fjernes. Vi er avhengige av gode tiltak for å realisere målet i Parisavtalen. Vi trenger derfor gode innspill fra den oppvoksende generasjonen om hvilke tiltak dere mener Norge bør satse på.

Vi ønsker at dere skal presentere og begrunne ett tiltak dere mener Norge bør gjøre for å redusere utslipp av karbondioksid. Presentasjonen skal inneholde følgende:

* forklaring på hvordan karbon beveger seg mellom ulike deler av karbonkretsløpet i tiltaket dere har valgt
* forklaring på hvordan tiltaket bidrar til å redusere eller stabilisere mengden karbondioksid i atmosfæren
* begrunnelse for hvorfor dere har valgt dette tiltaket
* vurdering av om tiltaket er gjennomførbart med tanke på økonomiske eller samfunnsmessige hensyn

Vi ønsker at vurderingene dere gjør skal nå fram til aktuelle politikere. Dere velger selv presentasjonsform og format etter hva dere tenker er mest hensiktsmessig. Eksempler kan være leserinnlegg til avisa, en film på egnet plattform eller en appell foran politikere.

Parisavtalen finner dere her: <https://www.fn.no/om-fn/avtaler/miljoe-og-klima/parisavtalen>

Lykke til!

Med vennlig hilsen

NN